# **DECIZIA ETAPEI DE ÎNCADRARE**

## Nr. număr din 03.05.2016

Ca urmare a solicitării de emitere a acordului de mediu adresate de **SC CON BUCOVINA SA**, cu sediul în Str. Calea Unirii, Nr. 25, mun. Suceava, Judetul Suceava, , înregistrată la APM Suceava cu nr. 3631/13.04.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.04.2016, că proiectul ***Balastiera Dărmăneşti stâlp*** propus a fi amplasat în com. Dărmăneşti şi Todireşti nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit a;

b) I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

b) Lucrările proiectate constau în:

- scopul investiţiei este regularizarea scurgerii, translocarea cursului de apă pe central albiei pentru diminuarea eriziunii ambelor maluri;

- perimetrul de exploatare ***Dărmăneşti stâlp*** este situat în albia minoră a râului Suceava, pe malul stâng, în extravilanul comunelor Dărmăneşti şi Todireşti, între bornele CSA nr. 45-44. La cca 50 m de limita perimetrului, pe malul stâng, se află un stâlp de înaltă tensiune; la 1900 m aval de perimetru se află podul CF Dărmăneşti-Costâna, urmat de un prag de protecţie a podului şi podul rutier de pe DN 209 D din Costâna.

- accesul în perimetru de exploatare se va face din DN 209 D Dărmăneşti-Costâna, pe un drum de exploatare agricolă cu L= 4100 m;

- perimetrul de exploatare are formă poligonală cu suprafaţa de 10.000 mp;

- exploatarea se va realiza în lungul cursului de apă, prin retragere, din aval spre amonte şi de la firul apei către malul stâng, în fâşii longitudinal, successive şi paralele cu râul pe tot parcursul perimetrului. Adâncimea maximă de extracţie va fi de 1,49 m, iar cea medie de 0,57 m fără a coborî sub cota talvegului natural al râului;

- pilieri de siguranţă:

- 50 m faţă de stâlpul de înaltă tensiune amplasat pe malul stâng al râului Suceava;

- aval de perimetru 1900 m faţă de podul CF Dărmăneşti-Costâna ;

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul.

Condiţiile de realizare a proiectului:

a)- titularul are obligaţia de a constitui garanţia financiară pentru lucrările de refacere a mediului, în conformitate cu prevederile legale;

b)- titularul are obligaţia ca înainte de începerea exploatării să solicite şi să obţină autorizaţia de mediu;

c)- exploatarea se va face strict cu respectarea condiţiei de adâncime maximă de exploatare permisă de actele de reglementare, făfă a coborî sub cota talvegului natural al râului.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

**Ing. Constantin Burciu Ing. Doru Cojocaru**